Deg yixef-agi ad d-nawi taḥawact n yisallen ɣef umaru akked usisen n ungal-is d ugzul-is, syen akin ad nexdem tasleḍt i ungal tura Racida BEN SIDHUM lḥif d usirem seg tama n tḥekayt (tuddsa, taɣessa n wullis), seg tama n tsiwelt d kra n yiferdisen i ɣef tebna am: amsawal, leṣnaf n umsawal; talɣa n tsiwelt, adeg, akud, amsiwel..., deg tesleḍt-agi ad nẓer amek i d-yules umsawal taḥkayt n ungal-agi. Iwakken ad nexdem tasleḍt n tsiwelt i ungal /Lḥif d usirem/ nebḍa amahil-nneɣ ɣef sin yiḥricen, aḥric n teḥkayt d uḥric n tsiwelt.